wickkiey/tamil-wikipedia-chunked huggingface dataset:
# முனீசுவரர்

## சொல்லிலக்கணம்

முனீஸ்வரன் எனும் பெயர் முனிவர்களுக்கெல்லாம் ஈசுவரனாக இருந்து ஞானத்தை வழங்கியவன் எனக் குறிப்பிடும்.  
கிராம மக்கள் முனி, முனியாண்டி, முனியன், முனியப்பர் என பல பெயர்களாலும் அழைத்து வழிபடுவர்.  
முனி என்ற சொல் ரிக் வேதத்தில் 'தெய்வ ஆவேசம் படைத்தவர்' என்றும், பயமற்றவர் என்றும் பொருள் கொள்ளப் படுகின்றது. உபநிடதம், பகவத்கீதை என்பவற்றில் உலக வாழ்க்கையை வெறுத்து ஞான வரம்பாகிய மௌனத்தைக் கடைப்பிடித்து பரமதியானத்தில் ஆழ்ந்து தட்பவெப்ப, சுகதுக்கம் தாக்கப்படாமல் விருப்பு - வெறுப்பு, கோபதாபம் முதலியவை அறவே நீக்கியவர்கள் என்றும் கூறப்படுகின்றது..  
கிராம மக்கள் மத்தியில் தவறு செய்தால் தலையில் அடிப்பவர், நம்மோடு ஒரு மனிதராகவே வருவார், வானுக்கும் பூமிக்குமாக ஒளிப்பிழம்பாகக் காட்சி தருபவர் என்று பலவாறு நம்பிக்கைகள் காணப்படுகின்றன.
# முனீசுவரர்

## வழிபாடு

தமிழகம், இலங்கை, மலேசியா, சிங்கப்பூர் முதலான நாடுகளில் முனீசுவரர் வழிபாடு சிறப்படைந்து காணப்படுகின்றது.
# முனீசுவரர்

## மொட்டைக்கோபுர வழிபாடு

**மதுரை மொட்டைக்கோபுரம் முனீஸ்வரன் வழிபாடு** என்பது மதுரை மீனாட்சி சுந்தரேஸ்வரர் கோயிலின் வடக்கு வாசலில் அமைந்துள்ள மொட்டைக்கோபுரம் முனீஸ்வரன் வழிபாட்டைக் குறிக்கின்றது.
# முனீசுவரர்

## முனி

நாட்டார் தெய்வங்களில் முனி என்பது காவல் தெய்வத்தின் பெயராகும். இந்தப் பெயரில் எண்ணற்றவர்கள் உள்ளதாக குறிப்புகள் உள்ளன. பஞ்ச முனி என ஐந்து முனிகள் பச்சையம்மனுக்கு காவலாக உள்ளன. சில இடங்களில் சப்த முனிகளும் உள்ளார்கள்.  
வாழ்முனி, செம்முனி, கருமுனி, முத்துமுனி, வேதமுனி, பூமுனி போன்ற ஐந்து முனிகளை பஞ்ச முனி என்கிறார்கள், இவர்கள் பச்சையம்மனுக்கு துணையாக இருந்தவர்கள். வாழ்முனி, செம்முனி, முத்துமுனி, ஜடாமுனி, பாலக்காட்டு முனி, வேதமுனி, இலாடமுனி ஆகிய ஏழு முனிகளையும் வணங்குகின்றனர்.
# முனீசுவரர்

## கோயில்கள்

- பாடிகாட் முனீஸ்வரன் கோயில்
- குடிகுண்டா முனீஸ்வரன் கோயில்
# முனீசுவரர்

## திரைப்படங்களில்

- 2007ஆம் ஆண்டு முனி என்ற பெயரில் ஒரு தமிழ்த் திரைப்படம் வெளியானது. இதனைத் தொடர்ந்து, முனி 2: காஞ்சனா, முனி 3: காஞ்சனா 2 ஆகிய திரைப்படங்களும் வெளியாகின. முனி 3இல் மொட்டை சிவா, முனீசுவரரை வணங்குவதாக, "சண்டிமுனி" என்ற பாடல் காட்சிப்படுத்தப்பட்டிருந்தது.
# ஸ்

**ஸ்** (*s*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.
# ஸ்

## ஸகர உயிர்மெய்கள்

ஸகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.
| வரிவடிவம் | பெயர் |  |  |
| --- | --- | --- | --- |
| ஸ் + அ | ஸ | ஸானா |  |
| ஸ் + ஆ | ஸா | ஸாவன்னா |  |
| ஸ் + இ | ஸி | ஸீனா |  |
| ஸ் + ஈ | ஸீ | ஸீயன்னா |  |
| ஸ் + உ | ஸு | ஸூனா |  |
| ஸ் + ஊ | ஸூ | ஸூவன்னா |  |
| ஸ் + எ | ஸெ | ஸேனா |  |
| ஸ் + ஏ | ஸே | ஸேயன்னா |  |
| ஸ் + ஐ | ஸை | ஸையன்னா |  |
| ஸ் + ஒ | ஸொ | ஸோனா |  |
| ஸ் + ஓ | ஸோ | ஸோவன்னா |  |
| ஸ் + ஔ | ஸௌ | ஸௌவன்னா | } |
# ஸ்

## பயன்பாடு

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஸகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஸரஸ்வதி, ஸாமவேதம், ஸிம்பாப்வே, ஸீமெய், ஸுசன, ஸூஜாஹூலி, ஸென்டர், ஸே, ஸைபுல், ஸொப்ட், ஸோங், ஸௌ, பஸ் முதலிய சொற்களைக் குறிப்பிடலாம்.
# ஸ்

## கிரந்தக் கலப்பற்ற தமிழ்

ஸகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஸகரத்தைச் சகரமாக எழுதுவது பெருவழக்கு. மொழிக்கு முதலில் ஸகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஸரஸ்வதி-சரசுவதி, ஸிம்பாப்வே-சிம்பாப்வே).  
சொல்லொன்றின் இடையில் அல்லது இறுதியில் ஸகர உயிர்மெய் வந்தால் அதனைச் சகரமாக எழுத வேண்டும் (எடுத்துக்காட்டு: நாஸா-நாசா). சில இடங்களில் தகரமாக எழுத வேண்டும் (எடுத்துக்காட்டு: வாசனை-வாதனை).  
மொழிக்கு முதலில் *ஸ்* வந்தால் முன்னே ஓர் உயிரெழுத்தைச் சேர்த்து (அகரம், இகரம், உகரம், எகரம்) *ஸ்* எழுத்தைச் *சு* எழுத்தாக்கி எழுத வேண்டும் (எடுத்துக்காட்டுகள்: ஸ்பானியா-எசுப்பானியா, ஸ்க்கைப்-இசுக்கைப்பு). சில இடங்களில் *சி* எழுத்தாக்கியும் எழுதப்படும் (எடுத்துக்காட்டு: ஸ்நேகம்-சிநேகம்). முன்னே உயிரெழுத்துச் சேர்க்க வேண்டிய தேவையின்றியும் சில இடங்களில் வருவதுண்டு (எடுத்துக்காட்டு: ஸ்வாமி-சுவாமி). இலங்கை வழக்கின்படி *ஸ்* எழுத்தை நீக்கி விடுவதுமுண்டு (எடுத்துக்காட்டு: ஸ்டர்ம்-தேம்). இவை தவிர வேறு விதங்களிலும் திரிபு இடம்பெறுவதுண்டு (எடுத்துக்காட்டு: ஸ்வாமி-சாமி). சொல்லின் இடையில் *ஸ்* வந்தால் அதனைச் *சு*, *சி* ஆகியவற்றால் குறிப்பிடுவதுண்டு (எடுத்துக்காட்டு: அரிஸ்ட்டாட்டில்-அரிசுட்டாட்டில், அரிசிட்டாட்டில்). சில வேளைகளில் அதற்குப் பின்வரும் எழுத்தின் மெய்யெழுத்தை *ஸ்* எழுத்திற்குப் பதிலாக இடுவதுமுண்டு (எடுத்துக்காட்டு: கிறி்ஸ்தவம்-கிறித்தவம்). சில இடங்களில் *ஸ்* ஆனது *ற்* ஆகத் திரிவதுமுண்டு (எடுத்துக்காட்டு: சமஸ்கிருதம்-சமற்கிருதம்). சொல்லொன்றின் இறுதியில் *ஸ்* வருமாயிருந்தால் அதனைச் *சு* என்று எழுத வேண்டும் (எடுத்துக்காட்டுகள்: விண்டோஸ்-விண்டோசு, பஸ்-வசு).
# சந்திரசேகர மூர்த்தி

சைவ சமயத்தில் **சந்திரசேகரர்** எனப்படுபவர் சிவனின் மகேசுவர மூர்த்தங்களுள் ஒன்றாகும். சந்திரனைத் தலையிற் தரித்த கோலம் இதுவாகும்.
# சந்திரசேகர மூர்த்தி

## சொல்லிலக்கணம்

சேகரன் என்பதற்குக் காப்பவன் என்ற பொருளும் வருகின்றது. முழுதுமாய்த் தேய்ந்துவிடாமல் சந்திரனைக் காத்து அருளியதாலும் இந்தப் பெயர் ஏற்பட்டது எனக்கொள்ளலாம்.
# சந்திரசேகர மூர்த்தி

## வேறு பெயர்கள்

- பிறையோன்
- பிறை சூடிய பெம்மான்
- பிறைசூடன்
- தூவெண்மதிசூடி
- பிறையன்
- மதிசெஞ்சடையோன்
- இந்து சேகரன் - இந்து என்பது சந்திரனின் மற்றொருப் பெயர்
- மதனசேகரன் - மதனன் என்றாலும் சந்திரனை குறிக்கும் மற்றொரு பெயர்.
- பிறைசூடி
- மாமதிசூடி
# சந்திரசேகர மூர்த்தி

## தோற்றம்

பிறை அணிந்திருக்கும் சிவபெருமானின் வடிவம்.
# சந்திரசேகர மூர்த்தி

## தோற்றம்

### வகைகள்

சந்திரசேகரர் வடிவம் மூன்று நிலைகளில் இருப்பதாக சுப்பிரபேத ஆகமம் கூறுகிறது.  
1. கேவல சந்திரசேகர் - கேவல என்றால் தனித்த நின்றலாகும். இந்த கேவல சந்திரசேகரர் நிலையில் சிவபெருமான் தலையில் சந்திரனைச் சூடி, தனித்து நிற்கிறார்.
1. உமா சந்திரசேகர் - இவ்வடிவில் உமையுடன் சிவபெருமான் தலையில் சந்திரனைச் சூடி நிற்கிறார்.
1. ஆலிங்கண சந்திரசேகர்- இவ்வடிவில் சிவபெருமான் தலையில் சந்திரனைச் சூடி உமையை தழுவியநிலையில் இருக்கிறார்.
# சந்திரசேகர மூர்த்தி

## உருவக் காரணம்

சந்திரன் தட்ச குமாரிகள் இருபத்து ஏழு பேரை மணந்த போதிலும், அவர்களில் ரோகிணியிடம் மட்டும் அதிகம் பிரியமாய் இருந்தான். அதனால் கோபம் கொண்ட தட்சன் சந்திரனின் அழகு குறைந்து மங்கிப் போகச் சாபம் கொடுத்ததாக புராணங்களில் காணலாம்.  
தன் சாபம் நீங்க ஈசனை வழிபட்டான் சந்திரன். அவனின் கலை முழுதும் தேய ஆரம்பித்தது. இன்னும் இரண்டு நாட்களில் முற்றிலும் காணாமல் போய்விடும் என்ற நிலைமை தோன்றிய போது இறைவனே அவன் மீது இரக்கங் கொண்டு அவனைக் காப்பாற்றுகிறார். மூன்றாம் பிறையன்று தேய்ந்திருந்த சந்திரனைச் சேகரம் செய்து தன் முடியில் சூடியதால், 'சந்திரசேகரர்' என்ற பெயர் பெற்றார் ஈசன்.
# சந்திரசேகர மூர்த்தி

## கோயில்கள்

- நமசிவாய வாழ்க நாதன் தாள் வாழ்க 7 , தமிழ் மரபு அறக்கட்டளை இணயதளம்
# நிலாவில் தரையிறக்கம்

முதன் முதலாக நிலவில் கால் வைத்ததைக் காட்டும் படம். உலகம் முழுவதிலும் ஏறத்தாழ 500 மில்லியன் பேர் இந்த நிகழ்வின் ஒளிபரப்பைப் பார்த்ததாக மதிப்பிடுகின்றனர். அக்காலத்தில் ஒரு தொலைக்காட்சி ஒளிபரப்புக்கான மிகப் பெரிய பார்வையாளர் எண்ணிக்கை இதுவாகும்.]]  
**நிலாவில் தரையிறக்கம்** (*Moon landing*) என்பது விண்கலம் ஒன்று நிலாவின் மேற்பரப்பைச் சென்றடைவதாகும். இது, ஆட்களுடன் செல்லும் பயணங்களையும், ஆளில்லாப் பயணங்களையும் குறிக்கும். 1959 செப்டெம்பர் 13 ஆம் தேதி நிலவை அடைந்த சோவியத் ஒன்றியத்தின் லூனா 2 விண்கலமே முதலில் நிலவைச் சென்றடைந்த மனிதனால் உருவாக்கப்பட்ட பொருள் ஆகும். ஐக்கிய அமெரிக்காவின் அப்பல்லோ 11 பயணமே மனிதர் இயக்கிச் சென்று நிலவில் இறங்கிய முதல் பயணம் ஆகும். இது 1969 சூலை 21 ஆம் நாள் நிகழ்ந்தது. 1969 க்கும் 1972 க்கும் இடையில் அமெரிக்காவின் ஆறு ஆட்கள் இயக்கிய கலங்களும், பல ஆளில்லாக் கலங்களும் நிலவில் இறங்கின.
# நிலாவில் தரையிறக்கம்

## ஆளில்லாத் தரையிறக்கங்கள்

பல நாடுகள் ஆளில்லா விண்கலங்களை நிலவுக்கு அனுப்பியுள்ளன. 1959 ஆம் ஆண்டில் சோவியத் ஒன்றியம் அனுப்பிய ஆளில்லாக் கலமான லூனா 2 மிகுந்த வேகத்துடன் சென்று நிலவின் மேற்பரப்பில் மோதியது. இதே விதமாக 1962 ஆம் ஆண்டில் அமெரிக்கர்களும் ரேஞ்சர் 4 என்னும் கலத்தை நிலவுக்கு அனுப்பினர். அண்மைக் காலங்களில் வேறு பல நாடுகளும் தமது விண்கலங்களை நிலவுத் தரையில் மோதுமாறு அனுப்பினர். இவ்வாறான கலங்கள் பல சுமார் மணிக்கு 5,000 மைல்கள் (மணிக்கு 8,000 கிலோமீட்டர்) வேகத்தில் சென்று திட்டமிட்ட இடத்தைத் துல்லியமாக அடைந்தன. இவை பெரும்பாலும் நிலாவைச் சுற்ற அனுப்பப்பட்டுத் தமது பயன்பாட்டின் இறுதிக் கட்டத்தில் தமது சுற்றுப்பாதையைப் பேணிக்கொள்ள முடியாமல் போனவை ஆகும். நிலாவைச் சுற்றிக் கொண்டிருந்த சப்பானின் ஐட்டென் என்னும் கலம், 1993 ஏப்ரல் 10 ஆம் நாள் நிலவின் தரையில் மோதியது. ஐரோப்பிய விண்வெளி முகமை சந்திரனைச் சுற்றிக்கொண்டிருந்த தமது சிமார்ட்-1 என்னும் கலத்தை அதன் இறுதிக் காலத்தில் கட்டுப்பாடான முறையில் நிலவுத் தரையில் மோத வைத்தனர். இது 2008 ஆம் ஆண்டு செப்டெம்பர் 3 ஆம் தேதி இடம்பெற்றது. 2008 ஆம் ஆண்டு நவம்பர் 14 அன்று, இந்திய விண்வெளி ஆய்வு மையம் ஒரு கலத்தைக் கட்டுப்பாடான முறையில் நிலவில் மோத வைத்தது. இந்தக் கலம் நிலாவைச் சுற்றிக்கொண்டிருந்த சந்திராயன்-1 விண்கலத்திலிருந்து ஏவப்பட்டது என்பது குறிப்பிடத் தக்கது. அத்துடன் இது நிலவை நோக்கி இறங்கும்போது தொலையுணர்தல் சோதனைகளையும் செய்தது என்பதும் குறிப்பிடத்தக்க விடயம். 2009 ஆம் ஆண்டு மார்ச் முதலாம் தேதி சீனா அனுப்பி நிலவைச் சுற்றிய சாங்கே 1ஐயும் கட்டுப்பாடான முறையில் நிலவில் மோத வைத்தனர்.  
இதுவரை 18 விண்கலங்கள் மட்டுமே ஏவுகணைகளின் உதவியுடன் நிலாவின் தரையில் பாதுகாப்பாக இறங்கியுள்ளன. இவற்றுள் 6 ஆட்கள் இயக்கியது மிகுதி 12 ஆளில்லாக் கலங்கள். இவை அனைத்துமே 1966 ஆம் ஆண்டுக்கும் 1976 ஆம் ஆண்டுக்கும் இடையில் ஐக்கிய அமெரிக்கா அல்லது சோவியத் ஒன்றியத்தினால் அனுப்பப்பட்டவை. சோவியத் ஒன்றியமே முதன் முதலாக விண்கலமொன்றை மெதுவாக நிலவில் தரையிறங்க வைத்ததுடன், அதன் லூனா 9, லூனா 13 ஆகியவற்றில் பொருத்தப்பட்டு இருந்த ஒளிப்படக் கருவிகள் மூலம் நிலாவின் தரையில் இருந்து முதல் ஒளிப்படங்களையும் எடுத்தது. இதைத் தொடர்ந்து ஐக்கிய அமெரிக்கா சர்வேயர் என்று பெயரிடப்பட்ட திட்டத்தினூடாக 5 ஆளில்லாக் கலங்களையும், அப்பல்லோ திட்டத்தினூடாக ஆட்கள் இயக்கிய ஆறு கலங்களையும் மெதுவாகத் தரை இறக்கியது. அமெரிக்கா நிலாவில் ஆட்களைத் தரை இறக்கிய பின்னர், சோவியத் ஒன்றியம் தனது லூனா 16, லூனா 20, லூனா 24 ஆகிய திட்டங்கள் மூலம் ஆளில்லாக் கலங்களை நிலவில் இறக்கி மண் மாதிரிகளை எடுத்து வரச் செய்தது.
# நிலாவில் தரையிறக்கம்

## 20-21 ஆம் நூற்றாண்டில் ஆளில்லா தரையிறங்கள்

### ஹிட்டன் (சப்பான்)

10 ஏப்ரல் 1993 அன்று 18:03:25.7 (ஒ.அ.நே) (11 ஏப்ரல் 03:03:25.7 சப்பான் நேரம்) மணியளவில் ஹிட்டன் என்னும் சப்பான் விண்கலம் நிலவில் இறங்கியது.
# நிலாவில் தரையிறக்கம்

## 20-21 ஆம் நூற்றாண்டில் ஆளில்லா தரையிறங்கள்

### SMART-1 (ஐரோப்பிய விண்வெளி நிறுவனம்)

3 செப்டம்பர் 2006 அன்று 5:42 (ஒ.அ.நே) மணியளவில் SMART-1 என்னும் ஐரோப்பிய விண்வெளி நிறுவன விண்கலம் நிலவில் இறங்கியது.
# நிலாவில் தரையிறக்கம்

## 20-21 ஆம் நூற்றாண்டில் ஆளில்லா தரையிறங்கள்

### சந்திரயான்-1 (இந்தியா)

சந்திரயான்-1 என்பது அக்டோபர் 2008இல் நிகழ்ந்த இந்தியாவின் விண்வெளி ஆய்வு மையத்தின் முதல் ஆளில்லாத நிலவுப் பயணம் ஆகும். இதன் மூலம் நிலவின் பரப்பில் அதிக அளவிலான நீர் உள்ளது கண்டுபிடிக்கப்பட்டது. சந்திரயான்-2 என்பது உருசியா மற்றும் இ. வி. ஆ. மை ஆகியவற்றின் கூட்டு முயற்சியில் 2016இல் நடக்க உள்ள ஆளில்லாத நிலவுப் பயணம் ஆகும்.
# நிலாவில் தரையிறக்கம்

## 20-21 ஆம் நூற்றாண்டில் ஆளில்லா தரையிறங்கள்

### சேன்ஞ் 1 (சீனா)

1 மார்ச் 2009, 2044 கிரீன்விச் இடைநிலை நேரம், 16-மாத கால முயற்சியில் சீனாவால் செலுத்தப்பட்ட நிலவு விண்களம் ஆகும்.
# நிலாவில் தரையிறக்கம்

## ஆட்களோடு தரையிறக்கங்கள்

20 ஜூலை 1969இல் (ஒ.அ.நே) நீல் ஆம்ஸ்ட்றோங் மற்றும் எட்வின் ஆல்ட்ரின் அப்பல்லோ 11இல் துவங்கி 14 டிசம்பர் 1972இல் (ஒ.அ.நே) ஜீன் கேர்னேன் மற்றும் ஜேக் ஸ்மிட் அப்பல்லோ 17இல் முடிவடைந்த 41 மாத கால இடைவெளியில் நடை பெற்ற தேசிய வானூர்தியியல் மற்றும் விண்வெளி நிர்வாகத்தின் ஆறு பயனங்களில், பயனத்துக்கு இருவர் வீதம் மொதம் பன்னிரெண்டு பேர் நிலவில் தரையிறங்கியுள்ளனர்.  
நிலவில் முதலில் கால்பதித்தவர் நீல் ஆம்ஸ்ட்றோங். இறுதியாக கால்பதித்தவர் கேர்னேன் ஆவார்,  
அனைத்து அப்பல்லோ நிலவு பயணங்களின் குழுவிலும் கட்டளை தொகுப்பானில் (Command Module) மூன்றாவதாக ஒரு குழு உறுப்பினர் இருந்தார். கடைசி மூன்று பயணங்களிலும் நிலவில் பயணம் செய்வதை அதிகரிகக ஒரு திரிசாரணன் (Lunar Roving Vehicle) பயன்படுத்தப்பட்டது.
# நிலாவில் தரையிறக்கம்

## கட்டுக்கதை குற்றச்சாட்டுகள்

எட்வின் ஆல்ட்ரின், முதல் நிலாவில் தரையிறக்கத்தின் போது ஐக்கிய அமெரிக்காவின் தேசியக்கொடியின் அருகில்]]  
சிலர் அப்பல்லோ வின்களத்தில் மனிதன் நிலவில் தரையிறங்கியது வேண்டுமென்றே புனையப்பட்ட ஒரு கட்டுக்கதை என்று வலியுறுத்துகின்றனர். ஆனாலும் புலனறிவால் அறியக்கூடிய சான்றுகள் பல இதற்கு உள்ளன. தகுந்த சீரொளி மற்றும் தொலைநோக்கியுடன் அப்பல்லோ 11ஆல் நிலவில் இடப்பட்ட பிரதிபலிப்பானில் சீரொளியினை பிரதிபளிக்க முடியும்.  
மேலும் ஆகஸ்ட் 2009இல் நாசாவின் லூனார் ரெகனைசன்ஸ் ஆர்பிட்டர் (Lunar Reconnaissance Orbiter) அப்பல்லோவின் இறங்கு தளத்தின் உயர் தீர்மான புகைப்படங்களை புவிக்கு அனுப்பியது. இந்த புகைப்படங்கள் சந்திர தரையிறக்கங்க விண்கலங்களின் சுவடுகளையும், விண்ணோடிகள் வின்னில் விட்டுவந்த பாதச்சுவடுகளையும் காட்டுகின்றன.
# கபிலர் விருது

**கபிலர் விருது** (*Kabilar Award*) என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. பழந்தமிழர் தொன்மை, வரலாறு, நாகரீகம், பண்பாடு முதலியன புலப்படும் வகையிலும்; தமிழுக்கு உயிரூட்டும் வண்ணம் படைப்புகளைப் புனைந்து வழங்கும் கவிஞர் மற்றும் அறிஞர் பெருமக்களுக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்று அளித்துச் சிறப்பிக்கப்படுகின்றனர்.
# கபிலர் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | பேராசிரியர் முனைவர் அ. அ. மணவாளன் | 2012 |  |
| 2 | கவிஞர் முத்துலிங்கம் | 2013 |  |
| 3 | முனைவர் ஆ.இலலிதா சுந்தரம் | 2014 |  |
| 4 | கவிஞர் பிறைசூடன் | 2015 |  |
| 5 | முனைவர் எல்.கே. அக்னிபுத்திரன் | 2016 |  |
| 6 | முனைவர் கு.வெ. பாலசுப்பிரமணியன் | 2017 |  |
| 7 | புலவர் மி. காசுமான் | 2018 |  |
| 8 | புலவர் வெற்றி அழகன் | 2019 |  |
| 9 | செ.ஏழுமலை | 2020 |  |
| 10 | பாவலர் கருமலைத் தமிழாழன் (எ) கி. நரேந்திரன் | 2021 |  |
| 11 | அமிர்த கவுரி | 2022 |  |
| 12 | கவிஞர் முத்தரசன் , | 2023 | } |
# உ. வே. சா. விருது

**உ. வே. சா. விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது உ. வே. சாமிநாதையர் நினைவாக வழங்கப்படுகிறது. கல்வெட்டுகள், அகழ்வாய்வுகள், ஓலைச்சுவடிகள், அரிய கையெழுத்துப் படிகள், கிடைத்தற்கரிய நூல்கள் முதலியவற்றை அரும்பெரும் முயற்சியால் கண்டறிந்தும், வெளிக்கொணர்ந்தும் தமிழுக்கு வளம் சேர்க்கும் பணிகளை மேற்கொள்ளும் தமிழறிஞர்களின் சேவைகளைப் பாராட்டும் விதமாக இந்த விருது அளிக்கப்படுகிறது. இந்த விருதினைப் பெறுவோர் ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்து சிறப்பிக்கப்படுகின்றனர்.
# உ. வே. சா. விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | புலவர் செ. இராசு | 2012 |  |
| 2 | ம. வே. பசுபதி | 2013 |  |
| 3 | ம. அ. வேங்கடகிருஷ்ணன் | 2017 |  |
| 4 | ச.கிருஷ்ணமூர்த்தி | 2018 |  |
| 5 | முனைவர் ம.அ. வேங்கடகிருஷ்ணன் | 2016 |  |
| 6 | ச. கிருட்டிணமூர்த்தி | 2017 |  |
| 7 | நடன. காசிநாதன் | 2018 |  |
| 8 | வே. மகாதேவன் | 2019 |  |
| 9 | கி. இராஜநாராயணன் | 2020 |  |
| 10 | மருத்துவர் இரா. கலைக்கோவன் | 2021 |  |
| 11 | இரா. நாறும்பூநாதன் | 2022 |  |
| 12 | முனைவர் ஆ.இராமநாதன் , | 2023 | } |
# உ. வே. சா. விருது

## இதனையும் காண்க

- உ. வே. சாமிநாதையர் நூலகம்
# தமிழ்த்தாய் விருது

**தமிழ்த்தாய் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. தமிழகம் மற்றும் பிற மாநிலங்கள் மற்றும் பிற நாடுகளில் வாழும் தமிழர்கள், தங்களது பண்பாட்டு வேர்களைக் காப்பதற்காகப் பல்வேறு அமைப்புகளை உருவாக்கி மொழி இலக்கியம், கலை ஆகிய பணிகளை மேற்கொண்டு வரும் சிறந்த அமைப்புக்கு இந்த விருது வழங்கப்படுகிறது. இந்த விருதுக்கு ஐந்து இலட்சம் ரூபாய் பரிசுத் தொகையும், கேடயம் மற்றும் பாராட்டுச்சான்று அளித்து சிறப்பிக்கப்படுகிறது.
# தமிழ்த்தாய் விருது

## விருது பெற்ற அமைப்புகள் பட்டியல்

| வரிசை எண் | விருது பெற்ற அமைப்பின் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | மதுரைத் தமிழ்ச் சங்கம் | 2012 |  |
| 2 | தில்லித் தமிழ்ச் சங்கம் | 2013 |  |
| 3 | நவி மும்பைத் தமிழ்ச் சங்கம் | 2014 |  |
| 4 | திருவனந்தபுரம் தமிழ்ச் சங்கம் | 2015 |  |
| 5 | மாணவர் மன்றம் | 2016 |  |
| 6 | பெங்களூர் தமிழ்ச் சங்கம் | 2017 |  |
| 7 | புவனேசுவர் தமிழ்ச் சங்கம் | 2018 |  |
| 8 | சிகாகோ தமிழ்ச் சங்கம் | 2019 |  |
| 9 | வி.ஜி.பி. உலகத் தமிழ்ச் சங்கம் | 2020 |  |
| 10 | மலேசியத் தமிழ் எழுத்தாளர் சங்கம் | 2021 |  |
| 11 | திருப்பூர் தமிழ்ச்சங்கம் | 2022 |  |
| 12 | தென்காசித் திருவள்ளுவர் கழகம் , | 2023 | } |
# தமிழ்த்தாய் விருது

## ஆதாரம்

- தமிழ் வளர்ச்சித் துறை வலைத்தளம்
# ஔவையார் விருது

**ஔவையார் விருது** என்பது தமிழ்நாடு அரசின் விருதுகளில் ஒன்றாகும். 2012 ஆம் ஆண்டு முதல் இந்த விருது வழங்கப்படுகிறது. சமூகச் சீர்திருத்தம், மகளிர் மேம்பாடு, மத நல்லிணக்கம், மொழித் தொண்டு, கலை, அறிவியல், பண்பாடு, கலாச்சாரம், பத்திரிகை, நிர்வாகம் உள்ளிட்ட பல்வேறு துறைகளில் தொண்டாற்றும் பெண்களை ஊக்குவிக்கும் வகையில் ஒவ்வொரு ஆண்டும் இந்தத் துறைகளில் சிறப்புடன் பணியாற்றும் பெண்களில் ஒருவரைத் தேர்ந்தெடுத்து அவர்களுக்கு உலக மகளிர் தினத்தன்று இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச் சான்றும் அளித்துச் சிறப்பிக்கப்படுகின்றனர்.
# ஔவையார் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | திருமதி. ஒய். ஜி. பார்த்தசாரதி | 2012 |  |
| 2 | மரு. வி. சாந்தா | 2013 |  |
| 3 | மரு. கே.மாதங்கி | 2014 |  |
| 4 | சாந்தி ரங்கநாதன். | 2015 |  |
| 5 | எம். சாரதா மேனன். | 2016 |  |
| 6 | சின்னப்பிள்ளை | 2018 |  |
| 7 | 2019 |  |  |
| 8 | 2020 |  |  |
| 9 | சாந்திதுரைசாமி | 2021 |  |
| 10 | கிரிஜா குமார்பாபு | 2022 |  |
| 11 | ஆர்.கமலம் சின்னசாமி | 2023 |  |
| 12 | பாசுடினா சூசைராஜ் @ பாமா | 2024 | } |
# தாமசு மாண்

**தாமசு மாண்** (*Thomas Mann*) (6 சூன் 1875&nbsp;– 12 ஆகத்து 1955) என்பவர் 1929ஆம் ஆண்டிற்கான இலக்கிய நோபல் பரிசு பெற்ற தலைசிறந்த செருமானிய புதினப் படைப்பாளர், சிறுகதை எழுத்தாளர், சமூக விமர்சகர், நன்கொடையாளர், கட்டுரையாளர் ஆவார். அவர் ஆக்கிய பல புதினங்களும் குறும் புதினங்களும் குறியீட்டு முறையிலும் முரணான முறையிலும் காப்பிய வகையில் உருவாக்கப்பட்டவை ஆகும். அவை அறிவுக் கலைஞனின் உளக்கிடக்கைகளை உயிரோட்டமாக வெளிக்கொணரும் பண்புடையவை.  
தாமசு மாண் செருமானிய மற்றும் விவிலிய வரலாறுகளை அடிப்படையாகக் கொண்டும், செருமானிய அறிஞர்களாகிய யோஹான் வோல்ஃப்காங் ஃபோன் கேத்தே, பிரீட்ரிக் நீட்சே, ஆர்த்தர் ஷோப்பனாவர் போன்றோரின் சிந்தனைவழி தொடர்ந்தும், அவற்றை நவீனப்படுத்தி, ஐரோப்பிய மற்றும் செருமானிய கலாச்சாரத்தைப் பகுப்பாய்வு செய்து விமர்சிக்கின்றார்.  
தாமசு மாணின் அண்ணன் ஹைன்ரிக் மாண் ஒரு புரட்சி எழுத்தாளர். தாமசு மாணின் ஆறு பிள்ளைகளுள் மூவர் (ஏரிக்கா மாண், க்ளாவுசு மாண், கோலோ மாண்) பெயர்பெற்ற செருமானிய எழுத்தாளர்களாகச் சிறப்படைந்தார்கள். அடோல்ஃப் ஹிட்லர் செருமனியில் பதவியைப் பிடித்தபோது, தாமசு மாண் செருமனியை விட்டு சுவிட்சர்லாந்துக்குத் தப்பிச் சென்றார். 1939இல் இரண்டாம் உலகப் போர் வெடித்த கட்டத்தில் தாமசு மாண் ஐக்கிய அமெரிக்காவுக்குப் புலம் பெயர்ந்தார். அங்கிருந்து 1952ஆம் ஆண்டு சுவிட்சர்லாந்துக்குத் திரும்பினார்.  
தாமசு மாண் "நாடுகடத்தப்படுநிலை இலக்கியம்" (*Exilliteratur*) என்னும் எழுத்து வகைப் படைப்புக்கு ஒரு தலைசிறந்த எடுத்துக்காட்டாக உள்ளார்.
# தாமசு மாண்

## வாழ்க்கை

தாமசு மாண் செருமனி நாட்டில் லூபெக் நகரில் தாமசு யோஹான் ஹைன்ரிக் மாண் என்பவருக்கும் ஜூலியா தா சில்வா ப்ரூன்சு என்பவருக்கும் மகனாகப் பிறந்தார். அவரது இயற்பெயர் "பவுல் தாமசு மாண்" என்பதாகும். அவருடைய தந்தை லூபெக் நகர ஆட்சிமன்ற உறுப்பினராக இருந்தார். மேலும், தானிய வணிகராகவும் தொழில்புரிந்தார். அவருடைய தாய் ஜூலியா செருமானிய-பிரேசீலிய நாட்டுவழியினர். அவர் தமது ஏழாம் வயதில் பிரேசிலில் இருந்து செருமனிக்குப் புலம் பெயர்ந்தார். தாமசு மாணின் தாய் ஜூலியா உரோமன் கத்தோலிக்க சபையைச் சார்ந்தவர். தந்தை லூதரன் சபையினர். தாமசு மாணுக்கு லூதரன் சபையில் திருமுழுக்கு கொடுக்கப்பட்டது.  
தாமசு மாணின் தந்தை 1891இல் இறந்ததைத் தொடர்ந்து அவருடைய வணிக நிறுவனம் மூடப்பட்டது. குடும்பமும் லூபெக்கை விட்டு மூனிச் நகருக்கு இடம் பெயர்ந்தது. மாண் லூபெக்கில் தொடக்கக் கல்வி பயின்றார். பின்னர் மூனிச் நகரில் லூட்விக் மாக்சிமில்லியான் பல்கலைக்கழகத்திலும், மூனிச் தொழில்நுட்ப பல்கலைக் கழகத்திலும் உயர் கல்வித் தேர்ச்சி பெற்றார். அங்கு, இதழ்த் துறையில் தேர்ச்சி பெறும் எண்ணத்துடன் அவர் வரலாறு, பொருளியல், கலை, இலக்கியம் ஆகிய பாடங்களைப் பயின்றார்.  
1891-1933 கால கட்டத்தில் தாமசு மாண் மூனிச் நகரிலேயே வாழ்ந்தார். இடையே ஓர் ஆண்டு மட்டும் அவர் தம்முடைய மூத்த சகோதரரும் புதின எழுத்தாளருமாக இருந்த ஹைன்ரிக் மாணோடு இத்தாலி நாட்டு பாலெஸ்த்ரீனா நகரில் வாழ்ந்தார். தாமசு மாண் 1894-1895இல் "தெற்கு செருமனி தீப்பிடிப்புக் காப்பீட்டு நிறுவனத்தில்" பணியாற்றினார்.  
தாமசு மாணின் எழுத்துப் பணி 1898இல் தொடங்கியது. அவர் ஆக்கிய முதல் படைப்பு "திருவாளர் ஃப்ரீடமாண் என்னும் சிறு மனிதர்" (*Der Kleine Herr Friedemann*) என்ற தலைப்பில் அமைந்த ஒரு சிறுகதை. அது அந்த ஆண்டில் வெளியானது.  
1905ஆம் ஆண்டில் தாமசு மாண், காத்தியா ப்ரிங்ஸ்ஹைம் என்னும் பெண்மணியை மணந்துகொண்டார். அவர் சமயச்சார்பற்ற, செல்வம் படைத்த யூத குலத்தில் பிறந்தவர். அவர் வேதியியலில் தேர்ச்சி பெற்றவர். அவருடைய தந்தை புகழ்பெற்ற கணிதவியல் அறிஞர் ஆல்ஃப்ரட் ப்ரிங்ஸ்ஹைம் ஆவார். அவருடைய மற்றொரு உறவினரான ஹெட்விக் டோம் என்னும் பெண்மணி பெண்கள் உரிமைளுக்காகப் போராடியவர். திருமணத்திற்குப் பின் காத்தியா தம் கணவர் தாமசு மாணுடைய லூதரன் சபையில் சேர்ந்தார். மாண் தம்பதியருக்கு ஆறு குழந்தைகள் பிறந்தன.
# தாமசு மாண்

## வாழ்க்கை

### குழந்தைகள்

| ஏரிக்கா மாண் | 9 நவம்பர் 1905 | 27 ஆகத்து 1969 |  |
| --- | --- | --- | --- |
| க்ளாவுசு மாண் | 18 நவம்பர் 1906 | 21 மே 1949 |  |
| கோலோ மாண் | 29 மார்ச்சு 1909 | 7 ஏப்பிரல் 1994 |  |
| மோனிக்கா மாண் | 7 சூன் 1910 | 17 மார்ச்சு 1992 |  |
| எலிசபெத் மாண்-பொர்கேசே | 24 ஏப்பிரல் 1918 | 8 பெப்ருவரி 2002 |  |
| மிக்கேல் மாண் | 21 ஏப்பிரல் 1919 | 1 சனவரி 1977 | } |
# தாமசு மாண்

## கோடை இல்லம்

1929இல் தாமசு மாண் லித்துவானியா நாட்டில், மீன்பிடி நகராகியா நீடா என்னும் இடத்தில் ஒரு கோடை இல்லம் அமைத்தார். அந்நகரில் செருமானிய கலைக் குடியிருப்பு ஒன்று இருந்தது. அங்கு, தம் கோடை இல்லத்தில் 1930-32 கோடைக் காலத்தை மாண் கழித்தார். அவ்வமயம் "யோசேப்பும் அவருடைய சகோதரர்களும்" என்னும் புதினத்தை உருவாக்கும் பணியில் ஈடுபட்டார்.  
இன்று, மாணின் கோடை இல்லம் அவருடைய பெயருக்கு அர்ப்பணிக்கப்பட்ட ஒரு கலாச்சார மையமாக விளங்குகிறது. அங்கு அவரது நினைவுக் காட்சியகம் உள்ளது.  
1933இல் செருமனியில் அடோல்ஃப் ஹிட்லர் பதவியைக் கைப்பற்றினார். ஹிட்லரின் கொள்கையை எதிர்த்த மாண் சுவிட்சர்லாந்து சென்று, அங்கு சூரிக் நகருக்கு அருகே க்யுஸ்நாக்ட் என்னும் இடத்தில் குடியேறினார். ஆனால் அவருக்கு செக்கோஸ்லோவாக்கியா நாட்டுக் குடிமையுரிமையும் கடவுச் சீட்டும் 1936இல் கிடைத்தன. பின்னர் மாண் 1939இல் ஐக்கிய அமெரிக்காவுக்குக் குடிபெயர்ந்து, அங்கு பிரின்ஸ்டன் பல்கலைக்கழகத்தில் பயிற்றுவித்தார்.  
1942இல் மாண் தம் குடும்பத்தோடு கலிபோர்னியா மாநிலத்தில் மேற்கு லாஸ் ஏஞ்சலஸ் பகுதியில் "பசிபிக் பாலிசேட்சு" என்னும் இடத்தில் குடியேறினார். அங்கு அவர்கள் இரண்டாம் உலகப் போர் முடியும் வரை வாழ்ந்தனர். 1944ஆம் ஆண்டு சூன் 23ஆம் நாள் தாமசு மாண் ஐக்கிய அமெரிக்காவின் குடிமையுரிமை பெற்றார். 1952ஆம் ஆண்டில் மாண் ஐரோப்பாவுக்குத் திரும்பி, சுவிட்சர்லாந்து நாட்டில் சூரிக் நகருக்கு அருகே கில்க்பெர்க் என்னும் இடத்தில் வாழ்ந்தார்.  
செருமனிக்கு அவ்வப்போது பயணமாகச் சென்றாரே ஒழிய, மாண் அந்நாட்டில் தங்கி வாழ விரும்பவில்லை. செருமனி நாட்டின் குடியரசுத் தலைவர் பதவி கூட அவருக்கு வாக்களிக்கப்பட்டது. ஆனால் மாண் செருமனியில் தங்கி வாழ இசையவில்லை.  
1949ஆம் ஆண்டில் மாண் செருமனிக்கு ஒரு சிறப்பு நிகழ்வில் கலந்துகொள்ள, பயணமாகச் சென்றார். அந்த ஆண்டு செருமனியின் தலைசிறந்த படைப்பாளராகிய யோஹான் வோல்ஃப்காங் ஃபோன் கேத்தேயின் 200ஆம் பிறப்பு ஆண்டுக் கொண்டாட்டம் பிராங்க்ஃபுர்ட்டிலும் வைமாரிலும் நடந்தது. அதில் கலந்துகொண்டதால், செருமனியின் கலாச்சாரம் புதிதாக எழுந்த நாட்டு எல்லைகளைத் தாண்டியது என்னும் செய்தியை அவர் வெளிப்படையாகக் காட்டினார்.
# தாமசு மாண்

## இறப்பு

1955ஆம் ஆண்டு ஆகத்து 12ஆம் நாள் தாமசு மாண் சூரிக் நகர மருத்துவமனை ஒன்றில் தமனித் தடிப்பு காரணமாகக் காலமானார். அவரது உடல் சூரிக் நகருக்கு அருகே கில்க்பெர்க் என்னும் இடத்தில் அடக்கம் செய்யப்பட்டது. அவரது நினைவாக பல நிறுவனங்களுக்கு தாமசு மாண் பெயர் சூட்டப்பட்டுள்ளது. எடுத்துக்காட்டாக, புடாபெஸ்டு நகரில் அமைந்துள்ள "தாமசு மாண் மேநிலைப்பள்ளியை" (*Thomas Mann Gymnasium*) குறிப்பிடலாம்.
# தாமசு மாண்

## அரசியல் கருத்துகள்

முதல் உலகப் போரின்போது தாமசு மாண் செருமானியப் பேரரசர் இரண்டாம் வில்கெல்ம் என்பவரின் தக்கவைப்புக் கொள்கையை (*conservatism*) ஆதரித்து, முற்போக்குக் கொள்கையை (*liberalism*) எதிர்த்தார். ஆயினும் செருமனி மன்னராட்சியிலிருந்து குடியரசு ஆட்சிக்கு மாறிச்சென்ற 1923ஆம் ஆண்டுக் காலகட்டத்தில் குடியரசு ஆட்சிக்கு (*Weimar Republic*) ஆதரவு அளிக்குமாறு மாண் அறிஞர்களைக் கேட்டுக்கொண்டார். 1922இல் பெர்லின் நகரில் வழங்கிய ஒரு சொற்பொழிவின்போது செருமனி குடியாட்சிக்கு மாறுவதே முறை என்று வாதாடினார்.  
அதிலிருந்து மாண் இடதுசாரி முற்போக்குக் கருத்துகளுக்கும் குடியரசு கருத்துகளுக்கும் ஆதரவு அளித்தார்.  
1929இல் தாமசு மாணுக்கு இலக்கியத்துக்கான நோபல் பரிசு வழங்கப்பட்டது.  
1930இல் "பகுத்தறிவைப் பயன்படுத்துவோம்" (*An Appeal to Reason*) என்ற தலைப்பில் அமைந்த பேருரை ஆற்றியபோது, ஹிட்லரின் நாசிக் கொள்கை பகுத்தறிவுக்கு ஒவ்வாதது என்று மாண் கடுமையாக விமரிசித்ததோடு, பாட்டாளி மக்கள் நாசிக் கொள்கையை எதிர்க்க வேண்டும் என்று அறைகூவல் விடுத்தார். அதைத் தொடர்ந்து, மேலும் பல சொற்பொழிவுகள் வழியாகவும் கட்டுரைகள் வழியாகவும் மாண் நாசி இயக்கத்தையும் அதன் கொள்கையையும் எதிர்த்தார். அதே சமயத்தில் அவர் சோசலிச அணுகுமுறையை ஆதரித்தார்.  
1933இல் நாசிக் கட்சி பதவியைக் கைப்பற்றியபோது தாமசு மாண் தமது குடும்பத்தோடு சுவிட்சர்லாந்தில் விடுமுறையைக் கழித்துக்கொண்டிருந்தார். செருமனிக்குத் திரும்பிச் சென்றால் நாசிகளின் சீற்றத்துக்கு ஆளாகவேண்டி இருக்கும் என்று தாமசு மாணின் மகன் க்ளாவுஸ் மாண் கருதினார். எனவே, அவர் தம் தந்தை செருமனிக்குத் திரும்பவேண்டாம் என்று அறிவுரை கூறினார்.  
செருமனியில் நாசி அரசு 1933இல் தாமசு மாணின் சகோதரரும் தீவிர எழுத்தாளருமான ஹைன்ரிக் மாணின் நூல்களைத் தீயிட்டுக் கொளுத்தியது. அதுபோலவே, எழுத்தாளராகிய தாமசு மாணின் மகன் க்ளாவுசின் நூல்களும் எரிக்கப்பட்டன. நாசி அரசு தாமசு மாணின் படைப்புகளைத் தீக்கு இரையாக்கவில்லை. நோபல் பரிசு பெற்ற புகழ்மிக்க எழுத்தாளரின் படைப்புகளை எரிக்க வேண்டாம் என்று நாசி அரசு எண்ணியிருக்கலாம்.  
ஆனால், 1936இல் செருமானிய் நாசி அரசு, தாமசு மாண் இனிமேல் செருமானியக் குடிமகன் அல்ல என்று அறிவித்தது. சில மாதங்களுக்குப் பிறகு மாண் ஐக்கிய அமெரிக்காவுக்குக் குடிபெயர்ந்து, அங்கு வேறு பல செருமானியர்கள் புகலிடம் தேடியிருந்த கலிபோர்னியா மாநிலத்தில் குடியேறினார்.  
இரண்டாம் உலகப் போர் நடந்துகொண்டிருந்த பொழுது, தாமசு மாண் நாசி அரசையும் கொள்கையையும் கண்டனம் செய்து, "செருமானியரே, கேளுங்கள்!" (*Deutsche Hörer!*) என்ற தலைப்பில் தொடர் வானொலிச் சொற்பொழிவுகள் ஆற்றினார். அந்த உரைகள் ஐக்கிய அமெரிக்காவில் பதிவுசெய்யப்பட்டு ஐக்கிய இராச்சியத்துக்கு அனுப்பப்பட்டன. அங்கிருந்து பிரித்தானிய ஒலிபரப்புக் குழுமம் (*BBC*) அவ்வுரைகளை செருமனி நோக்கிப் பரப்பியது.
# தாமசு மாண்

## இலக்கிய ஆக்கங்கள்

தாமசு மாண் செருமானிய மொழியில் தம் படைப்புகளை ஆக்கினார். அவற்றை H.T. Lowe-Porter என்பவர் 1924 தொடங்கி ஆங்கிலத்தில் மொழிபெயர்த்தார்.
# தாமசு மாண்

## இலக்கிய ஆக்கங்கள்

### இலக்கியத்துக்கான நோபல் பரிசு

1929இல் தாமசு மாணுக்கு இலக்கியத்துக்கான நோபல் பரிசு வழங்கப்பட்டது. அப்பரிசு மாண் எழுதிய "புட்டன்ப்ரூக்சு" (*Buddenbrooks*, 1901) என்ற பெருங்காப்பிய முறையிலான புதினம், "மாய மலை" (*The Magic Mountain* - , 1924) என்ற புதினம், மற்றும் எண்ணிறந்த சிறுகதைகளின் உயர்ந்த இலக்கியத் தரத்தை முன்னிட்டு அளிக்கப்பட்டது. எனினும், நோபல் பரிசுக் குழுவில் செல்வாக்கு கொண்டிருந்த ஓர் உறுப்பினரின் தனிக்கருத்தை ஏற்று, *Buddenbrooks* புதினம் மட்டுமே வெளிப்படையாகக் குறிப்பிடப்பட்டது.
# தாமசு மாண்

## இலக்கிய ஆக்கங்கள்

### மாணின் குடும்பத்தை மையமாக்கிய புதினம்

மாணுக்கு நோபல் பரிசு பெற்றுத் தந்த *Buddenbrooks* என்னும் புதினம் அவருடைய குடும்பத்தின் கதையைக் கூறுகிறது. லூபெக் நகரில் வாழ்ந்த வணிகக் குடும்பம் ஒன்று எவ்வாறு மூன்று தலைமுறைகளாக வளர்ந்தது, தாழ்ந்தது என்னும் கதை அப்புதினத்தில் உள்ளது.
# தாமசு மாண்

## இலக்கிய ஆக்கங்கள்

### *மாய மலை* புதினம்

மாண் எழுதிய *மாய மலை* (*The Magic Mountain* - , 1924) என்ற புதினம் ஒரு பொறியியல் மாணவனின் வாழ்க்கை நிகழ்ச்சியோடு தொடங்குகிறது. அவனுடைய உறவினர் ஒருவர் சுவிட்சர்லாந்தில் காசநோய் மருத்துவ இல்லத்தில் சிகிச்சை பெற்றுவருகிறார். அவரைச் சென்று சந்தித்து, மூன்று வாரங்கள் அவரோடு தங்கி இருக்க எண்ணி அந்தப் பொறியியல் மாணவன் செல்கிறான். ஒருசில காரணங்களை முன்னிட்டு அவன் திரும்பிச் செல்ல கால தாமதம் ஆகிறது. அக்கால கட்டத்தில் அவன் மருத்துவத்தின் மர்மங்களைக் கண்டுபிடிக்கத் தொடங்குகிறான். மருத்துவம் மனித உடலை எவ்வாறு பார்க்கிறது என்பதை வியப்புடன் நோக்குகிறான். மருத்துவத் துறையில் வருகின்ற பல கதாபாத்திரங்கள் பலவிதமான கருத்தியல்களின் பிரதிபலிப்பாக இருப்பதைக் காண்கின்றான். அக்கருத்தியல்கள் ஒன்றோடொன்று மோதுவதையும், அவை சமகால ஐரோப்பிய கலாச்சாரத்தின் உருவகங்களாகவும் வெளிப்பாடுகளாகவும் தோன்றுவதையும் அடையாளம் காண்கின்றான்.
# தாமசு மாண்

## இலக்கிய ஆக்கங்கள்

### யோசேப்பு கதை பற்றிய நான்கு காண்ட நூல் தொகை

தாமசு மாண் எழுதிய நூல்களில் நான்கு காண்டங்களாக அமைந்த தொகை *யோசேப்பும் அவருடைய சகோதரர்களும்* என்னும் விவிலிய அடிப்படை புதினம் ஆகும். இதை எழுதி முடிக்க மாண் 16 ஆண்டுகள் எடுத்துக்கொண்டார். அவரது படைப்புகளில் மிக நீண்டதும் சிறப்புடையதும் இத்தொகுப்பு ஆகும். இந்நூலுக்கு அடித்தளமாக உள்ள விவிலிய வரலாறு தொடக்க நூல் 27-50 அதிகாரங்களில் காணப்படுகின்றது.  
மாண் எழுதிய நூல் தொகையின் நான்கு பகுதிகள் கீழ்வருமாறு:
- *யாக்கோபின் வரலாறுகள்* (*The Stories of Jacob* - )
- *இளைஞன் யோசேப்பு* (*Young Joseph* - )
- *எகிப்து நாட்டில் யோசேப்பு* (*Joseph in Egypt* - )
- *உண்டி கொடுத்த யோசேப்பு* (*Joseph the Provider* - )
# தாமசு மாண்

## இலக்கிய ஆக்கங்கள்

### செருமனியின் ஊழல் பற்றிய புதினம்

மாண் 1947ல் எழுதிய *Doktor Faustus* என்னும் புதினம் இரண்டாம் உலகப் போருக்கு முன்னும் அப்போர் நடைபெற்ற வேளையிலும் செருமனியில் நிலவிய ஊழல்களைப் படம்பிடித்துக் காட்டுகிறது.
# தாமசு மாண்

## இலக்கிய ஆக்கங்கள்

### *வெனிசில் மரணம்* புதினம்

தாமசு மாண் எழுதிய *வெனிசில் மரணம்* (*Death in Venice* - ) என்னும் புதினம் அவருடைய வாழ்க்கையில் நடந்த நிகழ்ச்சிகளைப் பின்னணியாகக் கொண்டு எழுதப்பட்டது. அதில் தாமசு மாண் தமக்கு ஓரினக் கவர்ச்சி இருந்ததைக் கதைப் பின்னணியில் விவரிக்கிறார். அதே கருத்து மாண் ஆக்கிய பிற பல படைப்புகளிலும் வெளிப்படுகிறது.
# தாமசு மாண்

## இலக்கிய ஆக்கங்கள்

### பிற எழுத்தாளர்கள் பற்றிய சிந்தனைகள்

தாமசு மாண் தமது படைப்புகளில் பிற எழுத்தாளர்கள் பற்றிய தமது கருத்துகளை வெளியிட்டுள்ளார். அவர்களின் தாக்கமும் மாணின் நூல்களில் தெரிகிறது. எடுத்துக்காட்டாக, சிக்மண்ட் பிராய்ட், பிரீட்ரிக் நீட்சே, பியோதர் தஸ்தயெவ்ஸ்கி ஆகியோரைக் குறிப்பிடலாம்.  
பியோதர் தஸ்தயெவ்ஸ்கி பற்றிய கட்டுரையில் மாண் அந்த உருசிய எழுத்தாளருக்கும் பிரீட்ரிக் நீட்சே அனுபவித்த வேதனைகளுக்கும் இடையே ஒப்புமைகள் இருப்பதைச் சுட்டுகின்றார். மாண் கூறுகிறார்:  
*நீச்சேயின் தனிப்பட்ட உள்ளுணர்வுகள் குற்றம் புரிகின்ற ஒரு மனிதனின் உணர்வுகளுக்குள்ளே அவரைப் புகச் செய்கின்றன...படைப்பாளியின் தனித்தன்மை அதுதான். பிரஞ்சு கலைஞர் டேகாஸ் கூறுவதுபோல, ஒரு குற்றவாளி குற்றம் புரியச் செல்வதுபோல ஒரு கலைஞன் தான் உருவாக்கப்போகும் கலைப்படைப்பை அணுக வேண்டும்.*  
கலைப்பொருளை உருவாக்கும் கலைஞன் ஒரு நோயாளிக்கு சமம் என்று நீச்சே கூறியதை மாண் ஏற்றுக்கொள்கின்றார். மேலும் மாண் கூறுகின்றார்:  
*நோய் என்பது முற்றிலுமே எதிர்மறையானது அல்ல. உடல் நோய் என்பதும் மன நோய் என்பதும் வலிப்பு என்பதும் படைப்புத் திறனற்ற மனிதனின் பண்புகளே தவிர, படைப்பாளிக்கு அத்தகைய நோய்கள் உண்மையாகவே இருந்தாலும் அவன் உலகுக்கு வழங்குகின்ற படைப்புகள் அவனுடைய நோயிலிருந்து தோன்றுகின்ற நல்விளைவுகளே என்றுதான் கூற வேண்டும். இதற்கு நீட்சே, பியோதர் தஸ்தயெவ்ஸ்கி போன்ற படைப்பாளிகளே சான்று.*
# தாமசு மாண்

## இலக்கிய ஆக்கங்கள்

### மாண் படைத்த இந்தியப் புனைகதை

தாமசு மாண் எழுதிய சிறுகதைகளுள் ஒன்று இந்தியாவைப் பின்னணியாகக் கொண்டுள்ளது. அக்கதையின் பெயர் "The Transposed Heads: A Legend of India" என்பதாகும். அதைத் தமிழில் *தலைகள் மாறாட்டம்: ஓர் இந்தியக் கதை* எனலாம்.  
சீதை என்றொரு அழகிய பெண். அவளை இருவர் விரும்புகின்றனர். இருவரும் நண்பர்கள். ஒருவன் வணிகத்தில் ஈடுபட்டு, அறிவில் தேர்ச்சியுடையவன். மற்றவனோ ஆடுமாடுகள் மேய்த்து வாழ்கின்ற உடல் திறமை கொண்ட சாமானியன். சீதைக்கும் வணிகனுக்கும் திருமணம் ஆகிறது. ஆனால் சீதை அறிவுத் திறமை கொண்ட வணிகனைவிட உடல் திறமை கொண்ட சாமானியனை விரும்புகிறாள். இதை அறிந்ததும், நண்பனே சீதையை அடையட்டும் என்று வணிகன் தன் தலையைக் கொய்து சாகிறான். நண்பனின் சாவைக் கண்டு சாமானியன் தனது தலையை வெட்டிச் சாகின்றான். இருவரும் தனக்காகவே இறந்தார்கள் என்றறிந்த சீதை தூக்குப் போட்டுக் கொள்ள முயல்கின்றாள். ஆனால், காளி அவளுக்குத் தோன்றி, துண்டுபட்டுக் கிடந்த தலைகளை மீண்டும் உடல்களில் பொருத்தினால் வணிகனும் சாமானியனும் உயிர் திரும்புவர் என்றுரைக்கிறாள். சீதையோ தவறுதலாக சாமானியனின் தலையை வணிகனின் உடலிலும் வணிகனின் தலையை சாமானியனின் உடலிலும் பொருத்திவிடுகிறாள்.  
ஆக, இனி சீதையின் கணவன் யார்? அறிவுத் திறமை கொண்ட வணிகனின் தலை இளமையும் உடல் திறனும் கொண்ட சாமானியனின் உடலைச் சேர்ந்ததால் என்ன விளைவு? சராசரி அறிவே கொண்ட சாமானியனின் பரந்த மகிழ்ச்சியான தலை நோஞ்சானாகிய வணிகனின் உடலைச் சேர்ந்ததால் என்ன விளைவு?  
இக்கேள்விகளை மாண் எழுப்பி தத்துவ ரீதியான ஆய்வுக்கு உட்படுத்துகின்றார். அடிப்படையான கேள்வி: "மனிதனை ஆள்வது உளமா, உடலா?" இக்கேள்விக்கு பதில்தான் உள்ளதா??  
அச்சுக் கலை உருவாக்கியதைச் சிறப்பிக்கின்ற சிற்பம். காப்பிடம்: பெர்லின், செருமனி. ஆண்டு: 2006]]
# தாமசு மாண்

## மாண் உருவாக்கிய இலக்கியப் படைப்புகள்

<div>
- 1893 *Vision*
- 1894 *Gefallen*
- 1896 *The Will to Happiness*
- 1896 *Disillusionment* (*Enttäuschung*)
- 1897 *Death* (*Der Tod*)
- 1897 *Little Herr Friedemann* ("Der kleine Herr Friedemann"), சிறுகதைத் தொகுப்பு
- 1897 *The Clown* ("Der Bajazzo"), சிறுகதை
- 1897 *The Dilettante*
- 1897 *Tobias Mindernickel*
- 1897 *Little Lizzy*
- 1899 *The Wardrobe* (*Der Kleiderschrank*)
- 1900 *Luischen*
- 1900 *The Road to the Churchyard* (*Der Weg zum Friedhof*)
- 1901 *Buddenbrooks* (*Buddenbrooks – Verfall einer Familie*), புதினம்
- 1902 *Gladius Dei*
- 1903 *Tristan*, குறும் புதினம்
- 1903 *The Hungry*
- 1903 *Tonio Kröger*, குறும் புதினம்
- 1903 *The Child Prodigy* (*"Das Wunderkind"*)
- 1904 *A Gleam*
- 1904 *At the Prophet's*
- 1905 *Fiorenza*, நாடகம்
- 1905 *A Weary Hour*
- 1908 *Anekdote*
- 1907 *Railway Accident*
- 1909 *Royal Highness* (*Königliche Hoheit*), புதினம்
- 1911 *The Fight between Jappe and the Do Escobar*
- 1911 *Confessions of Felix Krull, Confidence Man: The Early Years* (*Bekenntnisse des Hochstaplers Felix Krull*), சிறுகதை; 1922இல் வெளியானது
- 1912 *Death in Venice* (*Der Tod in Venedig*), குறும் புதினம்
- 1915 *Frederick and the Great Coalition* (*Friedrich und die große Koalition*)
- 1918 *Reflections of an Unpolitical Man* (*Betrachtungen eines Unpolitischen*), கட்டுரை
- 1918 *A Man and His Dog* (*Herr und Hund; Gesang vom Kindchen: Zwei Idyllen*), குறும் புதினம்
- 1921 *The Blood of the Walsungs* (*"Wälsungenblut"*), 2ஆம் பதிப்பு
- 1922 *The German Republic* (*Von deutscher Republik*)
- 1924 *The Magic Mountain* (*Der Zauberberg*), புதினம்
- 1925 *Disorder and Early Sorrow* (*"Unordnung und frühes Leid"*)
- 1930 *Mario and the Magician* (*Mario und der Zauberer*), புதினம்
- 1930 *A Sketch of My Life* (*Lebensabriß*)
- 1933–43 *Joseph and His Brothers]]* (*Joseph und seine Brüder*), நான்கு காண்ட நூல் தொகை
- 1933 *The Tales of Jacob* (''Die Geschichten Jaakobs)
- 1934 *The Young Joseph* (*Der junge Joseph*)
- 1936 *Joseph in Egypt* (*Joseph in Ägypten*)
- 1943 *Joseph the Provider* (*Joseph, der Ernährer*)
- 1938 *This Peace* (*Dieser Friede*)
- 1938 *Schopenhauer*
- 1937 *The Problem of Freedom* (*Das Problem der Freiheit*)
- 1938 *The Coming Victory of Democracy]]*
- 1939 *Lotte in Weimar: The Beloved Returns*, புதினம்
- 1940 *The Transposed Heads* (*Die vertauschten Köpfe – Eine indische Legende*),குறும் புதினம்
- 1943 *Listen, Germany!* (*Deutsche Hörer!*)
- 1944 *The Tables of the Law*, ஒப்பந்தப்படி எழுதப்பட்ட குறும் புதினம் (*Das Gesetz*, Erzählung, Auftragswerk)''
- 1947 *Doctor Faustus* (*Doktor Faustus*), புதினம்
- 1947 *Essays of Three Decades*, 1957.
- 1951 *The Holy Sinner* (*Der Erwählte*), புதினம்
- 1954 *The Black Swan* (*Die Betrogene: Erzählung*)
- 1954 *Confessions of Felix Krull, Confidence Man: The Early Years* (*Bekenntnisse des Hochstaplers Felix Krull. Der Memoiren erster Teil*), 1911இல் வெளியான சிறுகதையின் விரிவாக்கப் புதினம்; முற்றுப்பெறவில்லை.
</div>
# உப்பூர் வெயிலுகந்த விநாயகர் கோயில்

**உப்பூர் வெயிலுகந்த விநாயகர் கோயில்** என்பது இந்திய மாநிலமான, தமிழ்நாட்டில், இராமநாதபுரம் மாவட்டம், திருவாடானை வட்டம் உப்பூர் எனும் ஊரில் அமைந்துள்ள இந்து சைவ வழிபாட்டுத்தலமான விநாயகர் கோயில் ஆகும்.
# உப்பூர் வெயிலுகந்த விநாயகர் கோயில்

## பெயர் காரணம்

தட்சன், தன்னை வணங்காத ஈசனை அவமானப்படுத்த ஒரு மாபெரும் யாகம் செய்தான். சிவபெருமானைத் தவிர அனைத்து தேவதைகளையும் அழைத்து யாகத்தை நடத்தினான். இந்த யாகத்தில் கலந்துகொண்டதால், சூரியனுக்கு தண்டனை கிடைத்தது. தன் தவறுக்கு பரிகாரம் தேட முற்பட்ட சூரியன், வன்னி மந்தார வனத்தில் தவமிருந்தார். சூரியன் தவத்தால் மகிழ்ந்த விநாயகர் அவர் பாவம் போக்க அருளினார். தனது ஒளிக்கிரணங்கள் விநாயகப் பெருமான் மீது பட்டு, தான் வணங்க அதை ஏற்குமாறு கோரினார். அவ்வாறே அருளினார் விநாயகர். அதன்படி, தட்சிணாயன, உத்தராயன காலங்களில் தெற்கு மற்றும் வடக்குப் புறமாக இவர் மீது **சூரிய ஒளி** படுகிறது. இதனால் இவருக்கு வெயில் உகந்த விநாயகர் என்ற பெயர் ஏற்பட்டது என்பது தல புராணம்.
# உப்பூர் வெயிலுகந்த விநாயகர் கோயில்

## வரலாறு

இராமநாதபுரம் சமஸ்தானதிற்கு உட்பட்ட இக்கோயிலானது நாட்டுக்கோட்டை நகரத்தார் மரபில் வந்த தேவகோட்டை ஜமீன்தார் குடும்பத்தாரால் கட்டப்பட்டு, அவர்களால் பராமரிக்கப்பட்டு வருகிறது.
# உப்பூர் வெயிலுகந்த விநாயகர் கோயில்

## அமைப்பு

இக்கோயிலானது மூன்று நிலை இராச கோபுரத்துடன் உள்ளது. மூலவர் விமானம் வேசர வடிவில் உள்ளது. இக்கோயிலில் காசி விசுவநாதர், விசாலாட்சி, தென்முகக்கடவுள், வள்ளி, தெவாணை உடனுறை முருகர், கால பைரவர், தில்லைக்கூத்தர், சனிபகவான் ஆகியோருக்கான சிற்றாலயங்கள் அமைந்துள்ளன.
# உப்பூர் வெயிலுகந்த விநாயகர் கோயில்

## திருவிழாக்கள்

ஆண்டுதோறும் ஆவணி மாதம் இங்கு 10 நாட்கள் தேர்திருவிழா நடைபெறுகிறது. பத்து நாட்களும் சுவாமி உற்சவம் செல்வார். எட்டாம் நாளில் சித்தி, புத்தி, விநாயகர் திருக்கல்யாணப் நடக்கும். பத்தாம் நாளில் பிள்ளையார் சதுர்தியை முன்னிட்டு இங்கிருந்து ஒரு கி.மீ தொலைவில் உள்ள கடலில் தீர்த்தவாரி உற்சவம் நடக்கும்.
# நேரியல் சமன்பாடு

கணிதத்தில் ஒரு **நேரியல் சமன்பாடு** அல்லது **ஒருபடிச் சமன்பாடு** (*linear equation*) என்பது ஒரு இயற்கணிதச் சமன்பாடாகும். இச்சமன்பாட்டின் உறுப்புகள் மாறிலியாகவோ அல்லது மாறிலியால் பெருக்கப்பட்ட ஒரேயொரு மாறியைக் கொண்டைமைந்த உறுப்புகளாகவோ அமையும். ஒரு உறுப்பிலுள்ள மாறியின் அடுக்கு ஒன்றுக்கு மேல் இருக்கக் கூடாது. நேரியல் சமன்பாடுகள் ஒன்றுக்கு மேற்பட்ட மாறிகளைக் கொண்டிருக்கலாம்.
# நேரியல் சமன்பாடு

## எளிய எடுத்துக்காட்டுகள்

ஒன்று, இரண்டு மற்றும் மூன்று மாறிகளில் அமைந்த நேரியல் சமன்பாடுகளுக்கான சில எளிய எடுத்துக்காட்டுகள் கீழே தரப்பட்டுள்ளன:  
:<math>2x + 3 = 7,\,</math>
:<math>y = k,\,</math>
:<math>x + 3y = 9,\,</math>
:<math>ax + by + cz = d,\,</math>.....
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

*x* மற்றும் *y* எனும் இரு மாறிகளில் அமைந்த ஒரு நேரியல் சமன்பாட்டு பொதுவாக கீழ்க்காணும் வடிவில் எழுதப்படுகிறது:  
:<math>y = mx + b,\,</math>  
இங்கு *m* மற்றும் *b* மாறிலிகள்.  
:தளத்தில் அமைந்த ஒரு நேர்கோட்டின்மீது இச்சமன்பாட்டின் தீர்வுகள் அமையும்.  
- மாறிலி *m* -கோட்டின் சாய்வு;
- "b" -அக்கோட்டின் y-வெட்டுத்துண்டு. அதாவது அக்கோடு y அச்சை வெட்டும் புள்ளிக்கும் ஆதிக்கும் இடைப்பட்ட y-அச்சுப்பகுதி.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

இரு மாறியில் அமைந்த நேரியல் சமன்பாடுகளை அடிப்படை இயற்கணித விதிமுறைகளைப் பயன்படுத்தி வெவ்வேறு வடிவங்களில் மாற்றி அமைக்கலாம். அவ்வாறு மாற்றி அமைக்கப்பட்ட சமன்பாடுகள் நேர்கோடுகளைக் குறிக்கும் சமன்பாடுகளாக அமையும். அச்சமன்பாடுகளில் பயன்படுத்தப்படும் எழுத்துக்கள், *x*, *y*, *t*, மற்றும் *θ* மாறிகளையும் பிற எழுத்துக்கள் மாறிலிகளையும் குறிக்கும்.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### பொதுவடிவம்

:: <math>Ax + By + C = 0, \,</math>  
:இங்கு *A* மற்றும் *B* இரண்டும் ஒரே சமயத்தில் பூச்சியமாக இருக்காது. எப்பொழுதும் *A* ≥ 0 என உள்ளவாறு சமன்பாட்டினை எழுதுவது வழமை.  
கார்ட்டீசியன் ஆள்கூற்று முறைமையில் இந்நேரியல் சமன்பாட்டின் வரைபடம் ஒரு நேர்கோடாக இருக்கும்.  
:<math>A \not = 0,</math> எனில்:  
: இக்கோட்டின் *x* -வெட்டுத்துண்டு: <math> -\frac{C}{A} \,</math>  
:<math>B \not = 0,</math> எனில்:  
:இக்கோட்டின் *y* -வெட்டுத்துண்டு: <math> -\frac{C}{B} \,</math>
:மற்றும்
:சாய்வு: <math> -\frac{A}{B} \,</math>
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### திட்ட வடிவம்

:: <math>Ax + By = C,\,</math>  
:இங்கு *A* மற்றும் *B* இரண்டும் ஒரே சமயத்தில் பூச்சியமாக இருக்காது; *A*, *B*, *C* ஒன்றுக்கொன்று பகா எண்கள்; மற்றும் *A* எதிரெண் அல்ல.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### சாய்வு–வெட்டுத்துண்டு வடிவம்

::<math>y = mx + b,\,</math>  
:இங்கு *m* நேர்கோட்டின் சாய்வு மற்றும் *b* கோட்டின் *y*-வெட்டுத்துண்டு, அதாவது இக்கோடு *y*-அச்சை வெட்டும் புள்ளியின் *y* -அச்சுதூரம்.
:வரையறுக்கப்படாத சாய்வு கொண்ட நிலைக்குத்துக் கோடுகளை இவ்வடிவில் குறிக்க இயலாது.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### புள்ளி–சாய்வு வடிவம்

::<math>y - y_1 = m( x - x_1 ),\,</math>  
:இங்கு *m* கோட்டின் சாய்வு; (*x*<sub>1</sub>,*y*<sub>1</sub>) கோட்டின் மீதமைந்த ஒரு புள்ளி.  
:புள்ளி–சாய்வு வடிவிலிருந்து, ஒரு கோட்டின் மீதமைந்த இரு புள்ளிகளின் *y* -அச்சுதூரங்களின் வித்தியாசம் (<math>y - y_1</math>) அப்புள்ளிகளின் *x* -அச்சுதூரங்களின் வித்தியாசத்துடன் விகிதசமமாக இருக்கும் எனவும் அந்த விகிதசம மாறிலி கோட்டின் சாய்வு *m* (the slope of the line) எனவும் அறியலாம்.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### இரு புள்ளி வடிவம்

::<math>y - y_1 = \frac{y_2 - y_1}{x_2 - x_1} (x - x_1),\,</math>  
:இங்கு <math>(x_1,y_1)</math> மற்றும் <math>(x_2,y_2)</math> இரண்டும் கோட்டின் மீதமைந்த இரு வெவ்வேறான புள்ளிகள் (<math>x_2</math> ≠ <math>x_1</math>). :இவ்வடிவம் புள்ளி-சாய்வு வடிவத்துக்குச் சமானமாக அமைகிறது. அப்பொழுது கோட்டின் சாய்வின் மதிப்பு: <math>\frac{y_2 - y_1}{x_2 - x_1}</math>.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### வெட்டுத் துண்டு வடிவம்

:: <math>\frac{x}{a} + \frac{y}{b} = 1,\,</math>  
: இங்கு *a* மற்றும் *b* பூச்சியமாக இருக்கக் கூடாது.
:இச்சமன்பாட்டின் வரைபடம் தரும் கோட்டின்:  
: *x* -வெட்டுத்துண்டு *a*
: *y* -வெட்டுத்துண்டு *b*.  
:*A* = 1/*a*, *B* = 1/*b* மற்றும் *C* = 1 எனப் பிரதியிட்டு வெட்டுத்துண்டு வடிவினை திட்ட வடிவிற்கு மாற்றலாம்.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### துணையலகு வடிவம்

::<math>\begin{cases} x = T t + U \\ y = V t + W \end{cases}\,</math>
:இவை துணையலகு *t* -ல் அமைந்த இரு ஒருங்கமைந்த சமன்பாடுகள். இச்சமன்பாடுகள் குறிக்கும் கோட்டிற்கு:  
- சாய்வு *m* = *V* / *T*,
- *x* -வெட்டுத்துண்டு = (*VU*&minus;*WT*) / *V*
- *y* -வெட்டுத்துண்டு = (*WT*&minus;*VU*) / *T*.
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### போலார் வடிவம்

::<math>r=\frac{mr\cos\theta+b}{\sin\theta},</math>  
:இங்கு கோட்டின் சாய்வு m; y-வெட்டுத்துண்டு b.  
*θ = 0* எனும்போது சமன்பாட்டின் வரைபடம் வரையறுக்கப்படவில்லை. தொடர்ச்சியின்மையைச் சரிசெய்வதற்காக சமன்பாட்டினைப் பின்வருமாறு மாற்றி எழுதலாம்:  
::<math>r\sin\theta=mr\cos\theta+b.\,</math>
# நேரியல் சமன்பாடு

## இரு மாறிகளில் அமைந்த நேரியல் சமன்பாடுகள்

### இருபரிமாண நேரியல் சமன்பாட்டு வடிவங்கள்

#### செங்குத்து வடிவம்

:தரப்பட்ட கோட்டிற்கும் ஆதிப்புள்ளிக்கும் இடைப்பட்ட மிகச்சிறிய நீளமுள்ள கோட்டுத்துண்டு *செங்குத்து*.  
ஒரு கோட்டினைக் குறிக்கும் சமன்பாடு செங்குத்து வடிவில்:  
:: <math> y \sin \theta + x \cos \theta - p = 0,\,</math>  
: செங்குத்தின் சாய்வுகோணம் *θ*; செங்குத்தின் நீளம் *p*.
# நேரியல் சமன்பாடு

## இரண்டிற்கு மேற்பட்ட மாறிகளில் அமைந்த நேரியல் சமன்பாடுகள்

ஒரு நேரியல் சமன்பாடு இரண்டிற்கும் மேற்பட்ட மாறிகளைக் கொண்டிருக்கலாம்.  
*n* மாறிகளில் அமைந்த நேரியல் சமன்பாடு:  
:<math>a_1 x_1 + a_2 x_2 + \cdots + a_n x_n = b.</math>  
இந்த வடிவில். *a*<sub>1</sub>, *a*<sub>2</sub>, …, *a*<sub>*n*</sub> -மாறிலிகள்; *x*<sub>1</sub>, *x*<sub>2</sub>, …, *x*<sub>*n*</sub> -மாறிலிகள்.  
இத்தகைய சமன்பாடு, *n*-பரிமாண யூக்ளிடியன் வெளியில் அமைந்த (*n*–1)-பரிமாண மீத்தளத்தைக் குறிக்கும்.
# ஈடீஎம்

இலங்கைத் தயாரிப்பான இது மின்சார துள்ளல் மிதிவெடி எனப் பொருள்படும் Electronic Tilt Mine இன் முதலெழுத்துக்களைக் கொண்டு **ஈடீஎம்** மிதிவெடி என அழைக்கப்படுகிறது. இது விடுதலைப் புலிகளால் **மேஜர் இளவழுதி** என அழைக்கப்பட்டு அவ்வாறே மிதிவெடிகளிற் குறிப்பிடப்பட்டிருந்தாலும் மிதிவெடி அகற்றுபவர்களாலும் மிதிவெடி அபாயக் கல்வி வழங்குபவர்களாலும் **ஈடீஎம்** என்றே அழைக்கப்படுகிறது. இவற்றில் உலோகப்பொருட்கள் கூடுதலாக இருப்பதால் மிதிவெடிகளைக் கண்டுபிடிக்கும் கருவி மூலம் அகற்றுவது இலகுவானதாகும்.
# தேசிய இளைஞர் தினம் (இந்தியா)

சுவாமி விவேகானந்தரின் பிறந்த நாளான சனவரி 12 ஆம் தியதி **தேசிய இளைஞர் நாள்** (*National Youth Day*) என இந்தியா முழுவதும் கொண்டாடப்படுகிறது.  
1984 ஆம் ஆண்டு இந்திய அரசாங்கம் இந்நாளினை "தேசிய இளைஞர் நாளாக" அறிவித்தது, அதைத்தொடர்ந்து 1985-ல் சனவரி 12-ம் திகதி முதன்முதலாக கொண்டாடப்பட்டு, ஒவ்வொரு ஆண்டும் நாடு முழுவதும் இந்நாள் கடைபிடிக்கப்படுகிறது.
# தேசிய இளைஞர் தினம் (இந்தியா)

## வரலாறு

ஆங்கில நாட்காட்டியின்படி, சுவாமி விவேகானந்தரின் பிறந்த நாளான சனவரி 12-ம் திகதியை தேசிய
இளையவர்கள் நாளாக கடைப்பிடிக்க இந்திய அரசு 1984-ல் முடிவுசெய்து அடுத்து வந்த ஆண்டான 1985-ஆம்
ஆண்டு முதல் ஒவ்வொரு ஆண்டும் சனவரி 12-ஐ தேசிய இளைஞர்களின் நாளாக கடைப்பிடிக்கப்பட்டு வருகிறது. சுவாமி விவேகானந்தர் சிறுவயதிலேயே இந்துசமய கொள்கைகளில் அதீத ஈடுபாடும், பகுத்தறிவுப்பெற்ற சிந்தனைவாதியாகவும், தத்துவமும் புலமையும், சேவை மனப்பான்மை மிக்கவராக காணப்பட்டார். மேற்கூறிய அனைத்தும் இந்திய தகவல் தொடர்புகள் வலைப்பதிவு மூலம் அறியப்பட்டவையாகும்.  
2013-ஆம் ஆண்டு சனவரி 12-ம் திகதி, சுவாமி விவேகானந்தரின் 150 ஆவது பிறந்தநாள் விழா துவங்கிய தருணத்தில், அப்போதைய இந்திய பிரதமர் மன்மோகன் சிங், விவேகானந்தரின் இப்பிறந்தநாள் விழாவை, இவ்வாண்டு முழுவதும் கொண்டாடவேண்டுமென தனது வாழ்த்துரையில் கூறியிருப்பது குறிப்பிடத்தக்கது.
# தேசிய இளைஞர் தினம் (இந்தியா)

## இவையையும் காண்க

- இந்திய தேசிய தினங்கள்
# உல்கா குப்தா

**உல்கா குப்தா** (*Ulka Gupta*, பிறப்பு: ஏப்ரல் 12, 1997, சஹர்சா, பீகார்) என்பவர் ஓர் இந்தியத் தொலைக்காட்சி நடிகை. இவர், மனுபாய்(ராணி லட்சுமிபாயின் சிறு வயதுத் தோற்றம்) என்ற கதாபாத்திரத்தில் ஜான்சி ராணி... ஒரு வீரப்பெண்ணின் கதை என்ற தொடரில் நடித்ததால் பிரபலமானார். கிரத்திக்கா செங்கர் என்பவர், ராணி லட்சுமிபாயாகத் தோன்றும் வரை, இவர் அக்கதாபாத்திரத்தில் நடித்தார். பிறகு, காளி என்ற கதாப்பாத்திரத்தில் தொடர்ந்து நடித்தார். அது ஒரு புரட்சிப் பெண்ணின் வேடம்.
# உல்கா குப்தா

## தொழில்

ஜான்சி ராணி... ஒரு வீரப்பெண்ணின் கதை தொடரில் உல்கா குப்தாவினுடைய நடிப்பு மிகவும் பாராட்டப்பட்டது. மற்றும் மனுபாய் என்ற கதாபாத்திரத்திற்காகப் பல விருதுகளை வென்றுள்ளார். அதே தொடரில் மீண்டும் காளி என்ற பெயரில் புரட்சிப் பெண்ணாகவும் வந்தார். அதன் பிறகு உல்கா குப்தா, கலர்ஸ் தொலைக்காட்சியில், புல்வா என்ற தொடரில் நடித்தார். புல்வாவிற்கு பிறகு, அவர் இப்போது ரக்மா என்ற வேடத்தில் வீர சிவாஜி தொடரில், கலர்ஸ் தொலைக்காட்சிக்காக நடித்து வருகிறார்.
# உல்கா குப்தா

## விருதுகள்

- இந்திய டெலி விருதுகள்-மிகவும் பிரபல்யமான குழந்தைக் கலைஞர் (2010)
- ஜீ ரிஷ்தே விருதுகள்-மிகவும் பிரபல்யமான கதாபாத்திரத்துக்குச் சிறப்பு விருது (2010)
- எவ். ஐ. சி. சி. ஐ. விருது-ஆண்டின் சிறந்த பொழுதுபோக்குக் கலைஞர் (2010)
- பெண் சாதனையாளர் விருது-சிறந்த நடிகை (2010)
- ஜீ தங்க விருதுகள்-ஆண்டின் சிறந்த கலைஞர் (2010)
# தீவிரவாத எதிர்ப்புத் தினம்

இந்திய பிரதமர் ராஜீவ் காந்தி மறைந்த தினம் **தீவிரவாத எதிர்ப்பு தினம்** என அனுசரிக்கப்படுகிறது.
# தீவிரவாத எதிர்ப்புத் தினம்

## நோக்கம்

தீவிரவாதம் என்னும் சவாலை அரசியலுக்கு அப்பாற்பட்டு கடுமையாகவும் உறுதியாகவும் எதிர்கொள்வதையும், நாகரிக மற்றும் ஜனநாயக வாழ்க்கை முறைக்கு அச்சுறுத்தலாக இருக்கும் தீவிரவாதத்தை ஒழிப்பது என்ற கோட்பாட்டில் உறுதியாக இருக்கவும் இந்நாள் அனுசரிக்கப்படுகிறது.
# தீவிரவாத எதிர்ப்புத் தினம்

## தீவிரவாதம்

ஒப்புக்கொள்ளப்பட்ட சர்வதேச விதிகளுக்கு புறம்பாக ஒரு தனிப்பட்ட மனிதன் அல்லது ஒரு குறிப்பிட்ட சமூகத்தின் உயிர், உடைமைகள், கண்ணியம் அல்லது நம்பிக்கைகள், கொள்கைகள் ஆகியவற்றை பறிக்கும் எந்த ஒரு செயலும் பயங்கரவாதம் அல்லது தீவிரவாதம் ஆகும். ஒரு அரசினை எதிப்பவர்களை ராணுவம், காவல் துறை மற்றும் உளவுத்துறை மூலமாக கொல்லுவது, சித்திரவதை செய்வது, நாடு கடத்துவது போன்றவையும் பயங்கரவாதத்தின் ஒரு அங்கமே.இவை அரச பயங்கரவாதம் என்று அழைக்கப்படும்.
# தீவிரவாத எதிர்ப்புத் தினம்

## தீவிரவாதம் உருவாக காரணங்கள்

- வேலைவாய்ப்பின்மை
- வளர்ச்சியடையாத விவசாயம்
- குறைந்த சம்பளம்
- பூகோள ரீதியாக தனிமைபடுத்தப்படுதல்
- நிலச்சீர்திருத்தங்கள்
- நிர்வாகக் குறைபாடு - ஆகியவை தீவிரவாதம் வளர முக்கிய காரணிகளாக விளங்குகிறது.
# தீவிரவாத எதிர்ப்புத் தினம்

## கட்டுப்படுத்துதல்

- மோதிக்கொள்ளும் இரு தரப்பிற்கும் இடையில் சமாதான முயற்சிகளை மேற்கொள்ளுதல்
- தகுந்த பொருளாதார மற்றும் சமுதாய வளர்ச்சியை ஏற்படுத்துதல்
- பாதுகாப்பு ஏற்பாடுகளை அதிகரித்தல்
- தீவிரவாதிகளை கடுமையாக தண்டித்தல் போன்றவற்றின் மூலம் தீவிரவாத செயல்களை கட்டுப்படுத்தலாம்.
# எசுபேசுஎக்சு

ஸ்பேஸ் எக்ஸ் (ஆங்கிலம்: *SpaceX*) என அறியப்படும் விண்வெளி ஆய்வு தொழில்நுட்பங்கள் நிறுவனம் (*Space Exploration Technologies Corporation*) என்பது ஒரு விண்வெளிப் போக்குவரத்து வணிக நிறுவனம். இது 2002 ம் ஆண்டு பேபால் இணையதள பண பரிவர்த்தனை தொழில்நுட்பத்தின் தொழில்முனைவர் எலான் மசுக் அவர்களால் தொடங்கப்பட்டது. இவர்கள் ஃபல்கன் 1, ஃபல்கன் 9 ஆகிய மீண்டும் பயன்படுத்தக் கூடிய துணை உந்துகல ஏவூர்திகளை உருவாக்கி உள்ளார்கள். இவர்கள் தற்போது ஃபல்கன் 9 ஆல் வான் சுற்றுப்பாதையில் ஏவக்கூடிய டரகன் விண்ணூர்தியை உருவாக்கி உள்ளார்கள். சோவியத் ஒன்றியம், ஐக்கிய அமெரிக்கா, சீனா ஆகிய நாடுகளுக்குப் பின்பு இத்தகைய தொழில்நுட்பத்தை விருத்தி செய்தது இவர்களே ஆவார்கள். இது ஒரு தனியார் வணிக விண்வெளி நிறுவனம்.
# ஹ்

**ஹ்** (*h*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.
# ஹ்

## ஹகர உயிர்மெய்கள்

ஹகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.
| வரிவடிவம் | பெயர் |  |  |
| --- | --- | --- | --- |
| ஹ் + அ | ஹ | ஹானா |  |
| ஹ் + ஆ | ஹா | ஹாவன்னா |  |
| ஹ் + இ | ஹி | ஹீனா |  |
| ஹ் + ஈ | ஹீ | ஹீயன்னா |  |
| ஹ் + உ | ஹு | ஹூனா |  |
| ஹ் + ஊ | ஹூ | ஹூவன்னா |  |
| ஹ் + எ | ஹெ | ஹேனா |  |
| ஹ் + ஏ | ஹே | ஹேயன்னா |  |
| ஹ் + ஐ | ஹை | ஹையன்னா |  |
| ஹ் + ஒ | ஹொ | ஹோனா |  |
| ஹ் + ஓ | ஹோ | ஹோவன்னா |  |
| ஹ் + ஔ | ஹௌ | ஹௌவன்னா | } |